armvectores/hy_wikipedia_2023 huggingface dataset:
Մարտիրոս եպիսկոպոսի խաչքար (Հռիփսիմե, Վաղարշապատ)

Մարտիրոս եպիսկոպոսի խաչքար, գտնվում է Հայաստանի Արմավիրի մարզի Վաղարշապատ քաղաքի արևելյան մասում, Մեսրոպ Մաշտոց - Գրիգոր Նարեկացի փողոցների խաչմերուկ մոտ գտնվող Սուրբ Հռիփսիմե եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/17.9.6)։


== Տեղադրություն ==
Գտնվում է Սուրբ Հռիփսիմե եկեղեցու արևելյան կողմում՝ պարսպի մոտ։ Նախկինում գտնվել է Մայր Աթոռի ժառանգավորաց դպրոցում։


== Խաչքարի նկարագրություն ==
Հայտնաբերվել է 1896-1897 թվականներին Մայր Աթոռում ընթացող հին վեհարանի, տպարանի և ժառանգավորաց դպրոցի ավերակների մաքրման ժամանակ։ Խաչքարի վերնամասն ու ստորին ձախ հատվածը՝ կոտրված է։ Խաչքարը իր քանդակային և հնագրական արձանագրություններով թվագրվում է 16-րդ դար։


== Խաչքարի վիմական արձանագրություն ==
Խաչքարի ստորին մասում ելնդագիր 3 տող վիմական արձանագրություն է.

ՍԲ ԽԱՉՍ Բ[Ա]ՐԵԽ[Ա]ՒՍ
ՄԱՐՏ[Ի]Ր[Ո]Ս ԵՊ[ԻՍ]Կ[ՈՊՈ]ՍԻՆ
…[Գ]Ց[Է] ՆՈՐՈԳՄԱՆ ՀՐ[ԱՄԱ]Ն[Ա]Ւ Մ[Ե]ԼՔ[ԻՍԵԹ] Կ[Ա]Թ[ՈՂԻԿՈՍԻ]Խաչքարը կանգնեցվել է ոմն Մարտիրոս եպիսկոպոսի հիշատակին, ով ինչ­-որ նորոգություն է արել Մելիքսեթ (Մելքիսեդեկ) կաթողիկոսի հրամանով։ Վերջինս Լուսավորչի աթոռի միահեծան գահակալ չի եղել, և այդ պատճառով Մ. Օրմանյանից սկսած նրա անունը չի հիշատակվում հայոց կաթողիկոսների անվանացանկում։
Գ. Տեր­-Մկրտչյանը խաչքարը կորած է համարել և արձանագրության վերծանությունն արել է ըստ նախորդ տարիներին հանված էստամպաժի։
Հր. Աճառյանը հիշատակում է ոմն Մարտիրոս եպիսկոպոս Ամթեցու, որն իբրև նվիրակ մեկնել է Լեհաստան` Միքայել կամ Մելիքսեթ (Մելքիսեդեկ) կաթողիկոսի կողմից։ Ամենայն հավանականությամբ խոսքը միևնույն անձի մասին է։


== Տես նաև ==
Էջմիածնի Մայր Տաճար
Սուրբ Շողակաթ եկեղեցի
Սուրբ Հռիփսիմե եկեղեցի (Վաղարշապատ)


== Ծանոթագրություններ ==
Կոնստանտին Կուդիևսկի

Կոնստանտին Կուդիևսկի (ուկրաիներեն՝ Кудієвський Костянтин Гнатович, մարտի 23, 1923(1923-03-23), Ցյուրուպինսկ, Ցյուրուպինսկի շրջան, Kherson Okruha, Odessa Governorate, Ուկրաինական ԽՍՀ, ԽՍՀՄ - մայիսի 5, 1992(1992-05-05), Կիև, Ուկրաինա), ուկրաինացի գրող, լրագրող, սցենարիստ, ծովային։


== Կենսագրություն ==
Կոնստանտին Կուդիևսկին ծնվել է 1923 թվականին Խերսոնի մարզի Ցյուրուպինսկ քաղաքում, ծառայողի ընտանիքում։ Հայրենական պատերազմի նախօրեին ավարտել է Օդեսայի ռազմածովային հատուկ դպրոցը։ Պատերազմի տարիներին ծառայել է ծովային հետևակում, Սևծովյան նավատորմում և Կասպիական նավատորմում։ 1946 թվականին ավարտել է ռազմածովային բարձրագույն ուսումնարանը, որպես սպա ծառայել է Հյուսիսային նավատորմում։ 1949 թվականից հանդես է եկել որպես զինվորական լրագրող։ Աշխատել է «Կրասնի ֆրոնտ» և «Կրասնայա զվեզդա» թերթերի խմբագրություններում։ 1953 թվականին զորացրվել է և աշխատել ուկրաինական թերթերի և ամսագրերի խմբագրություններում, եղել Ալեքսանդր Դովժենկոյի անվան գեղարվեստական ֆիլմերի ստուդիայի գլխավոր խմբագիր։


== Մահը ==
Մահացել է 1992 թվականի մայիսի 5-ին Կիևում։ Թաղված է Բայկովո գերեզմանատանը։


== Ստեղծագործություններ ==
Հեղինակ է վեպերի, պատմվածքների, վիպակների ժողովածուների։

«Հյուսիսծովայինները», 1954
«Երեկոները առագաստների հովանու տակ», 1964
«Կապույտ ծովերի երգը», վեպ-լեգենդ, 1962
«Ատլանտիկայի դառնաղետ մառախուղները», 1974
«Թռչող հոլանդացու լեգենդը», 1979
Ձմեռային գիշերների ամառային երազները, 1982


== Պարգևներ ==
Հայրենական պատերազմի II աստիճանի շքանշան
Ժողովուրդների բարեկամության մեդալ
Պավլո Տիչինայի անվան մրցանակի դափնեկիր


== Գրականություն ==
Спілка кінематографістів України. К., 1985. — С.86;
Письменники Радянської України. 1917—1987. К., 1988. — С.ЗЗО.


== Ծանոթագրություններ ==


== Արտաքին հղումներ ==
Կոնստանտին Կուդիևսկի Archived 2017-01-31 at the Wayback Machine.
(8950) 1997 EG46

(8950) 1997 EG46, աստերոիդ աստերոիդների հիմնական գոտում։ Հայտնաբերվել է 1997 թվականի մարտի 15-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 3,093182 ա. մ., առավելագույնը մոտենում է 2,8584 ա. մ. հեռավորության վրա և հեռանում 3,3279 ա. մ.։ Արեգակի շուրջ մեկ ամբողջական պտույտ է կատարում 1987,04 երկրային օրվա ընթացքում, իր ուղեծրով շարժվելով միջինում 0,181174 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8950) 1997 EG46 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջիմ Սթարջես

Ջեյմս Էնթոնի «Ջիմ» Սթարջես (անգլ.՝ James Anthony «Jim» Sturgess, մայիսի 16, 1978(1978-05-16), Լոնդոն, Միացյալ Թագավորություն) ), անգլիացի դերասան և երգիչ։ Իր կարիերան սկսել է 1990-ական թթ. կեսերին՝ նկարահանվելով հեռուստասերիալներում։ Առավել հայտնի է դարձել՝ նկարահանվելով «21» ֆիլմում։


== Կենսագրություն ==
Ջիմը ծնվել է 1981 թվականի մայիսի 16-ին Լոնդոնում (որոշ աղբյուրներ վկայում են, որ նա ծնվել է 1979 թվականին)։ Մեծացել է Ֆարնհամ փոքրիկ քաղաքում, Սուրեյ կոմսությունում՝ Լոնդոնից 40 մղոն հեռավորության վրա։
15 տարեկանում ընկերոջ հետ հիմնել է իր առաջին երաժշտական խումբը։
Ավարտել է Սալֆորդի համալսարանը։ Այդ ժամանակ եղել է «Dilated Spies» խմբի անդամ։


== Կարիերա ==
Առաջին նշանակալից դերը խաղացել է 2007 թվականին «Տիեզերքով մեկ» ֆիլմում, որտեղ մարմնավորում էր «Ջուդի» կերպարը։ Ֆիլմի պրեմիերան կայացել է Տորոնտոյի կինոփառատոնի շրջանակներում։
2010 թվականին Էն Հեթուեյի հետ միասին նկարահանվել է Մեկ օր ֆիլմում։ 


== Ծանոթագրություններ ==
Խոսրովի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզում՝ Խոսրովի արգելոցում գտնվող Խոսրով գյուղատեղիի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 19 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Շամ Երվանդական

Շամ Երվանդական, արևմտյան իրականության մեջ հայտնի է որպես Սամոս կամ Սամես Երվանդունի, Հայաստանի սատրապ, ապա՝ Ծոփքի և Կոմմագենեի միացյալ հայկական թագավորության արքա։ Կառավարել է մ․թ․ա․ 260-մ․թ․ա․ 240 թվականներին, հաջորդելով հորը՝ Երվանդունիների կրտսեր ճյուղի ներկայացուցիչ Երվանդ III-ին։ Շարունակել է Աքեմենյաններից անկախացած երկրների ինքնուրույնության պահպանության և կենտրոնացված պետականության ստեղծման հոր վարած քաղաքականություն։
Հիմնադրել է Կոմմագենեի թագավորության մայրաքաղաք Շամուշատը (Սամոսատ), որը սակայն իր որդի Արշամի կողմից վերանվանվել է Արշամաշատ։ Գահակալությունն ավարտել է մ․թ․ա․ 240 թվականին։
Շամից մեզ են հասել մինչ օրս գիտությանը հայտնի ամենահնագույն հայկական մետաղադրամները։


== Գահակալություն ==
Շամը հայոց գահին բազմում է Սելևկյան կայսրության և Պտղոմեոսյան Եգիպտոսի միջև բռնկված երկարատև պատերազմների ժամանակաշրջանում։ Օգտվելով հակամարտության արդյունքում տիրող իրադրությունից՝ Շամուշին հաջողվում է իրեն հռչակել անկախ պետության թագավոր։ Սիրիական պատերազմներում նրա բռնած դիրքորոշումը մեզ հայտնի չէ, սակայն մրա հակասելևկյան կեցվածքից ելնելով ենթադրվում է որ վերջինս զորավիգ է եղել հայոց պետության զորեղ հարևանի երդվյալ թշնամի Եգիպտոսին։
Ըստ բազմաթիվ աղբյուրների՝ Շամը Երվանդունիների արքայատոհմի ներկայացուցիչ և Հայաստանի սատրապ Երվանդ III-ի որդին է։ Դրա հավաստումն է նաև Երվանդի մահվանից հետո նրա գահի իրավահաջորդությունը։ Մ․թ․ա․ 260 թվականին էլ Շամը հռչակվել է Ծոփքի և Կոմմագենեի միացյալ հայկական թագավորության արքա։ Կոմմագենեն դեռևս Վանի թագավորության օրոք միավորվում էր հայոց թագավորությունների կազմում՝ անմիջականորեն չկազմելով պատմական Հայաստանի մաս, ինչպես և Կապադովկիան և հունական Պոնտոսը։ Նրա Երվանդի որդին լինելու հանգամանքը թույլ է տալիս նաև ենթադրել, որ Շամուշը ևս սերվել է հայկական ծագում ունեցող Երվանդյանների արքայական տոհմից։
Շամը իր կատարած բազմաթիվ շինարարական աշխատանքների ընթացքում հիմնադրել է նաև Շամուշատ (կամ Սամոսատ) քաղաքը, որը շուտով դարձել է այդ ժամանակաշրջանի հայկական աշխարհաքաղաքական կյանքի կենտրոնը։ Ավելի լայն իմաստով այն ընկալվում էր նաև որպես Աքեմենյանների անմիջական վերահսկողության տակ գտնվող Կոմմագենեի հայկական սատրապության վարչական կենտրոն։ Շամուշի ղեկավարած պետության կազմում էր միավորվում նաև Օսրոյենեն, որը սակայն հայկական պետության կազմում առանձնանում էր իր արամեական քաղաքակրթությամբ և ավանդույթներով։ Այսպիսով, Շամուշը ղեկավարում էր բազմատարր պետություն, որին հպատակվում էին տարբեր լեզվով խոսացող տարբեր ազգերի ներկայացուցիչներ։ Մահացել է մ․թ․ա․ 240 թվականին՝ գահը թողնելով որդուն՝ Արշամին։ Շամուշը հայոց գահին կառավարել է շուրջ քսան տարի։


== Անվան ծագումնաբանություն ==
«Շամուշ» անվանումն առհասարկ ունի բաբելոնաասորական ծագումնաբանություն։ Հայոց արքան այս անվանումով հիշատակված է հիմնականում բաբելոնյան սկզբնաղբյուրներում։ Շատ հավանական է, որ Երվանդունի այս արքան կրել է «Միհրան» անվանումը, որը բավականին տարածված էր վերջիններիս ազնվականական տոհմում։ Այնուամենայնիվ, արդի պատմագիտությունն ընդունում է բաբելոնյան տարբերակը։


== Տես նաև ==
Երվանդունիներ
Արշամ I


== Աղբյուրներ ==
«Հայ ժողովուրդը հնագույն ժամանակներից մինչեւ մեր օրերը», հատոր 2, Ռիչարդ Հովհաննիսյան, Նյու Յորք, 1997
Լատվիայի ազգային անկախության շարժում

Լատվիայի ազգային անկախության շարժում (լատիշ․՝ Latvijas Nacionālās Neatkarības Kustība, կրճատ` ԼԱԱՇ (լատիշ․՝ LNNK)), քաղաքական կազմակերպություն Լատվիայում, որը գործել է 1988 թվականից մինչև 1990-ականների կեսերը։
Այն ձևավորվել է որպես լատվիական ազգայնական շարժման արմատական ​​թև։ Ի տարբերություն Լատվիայի Ժողովրդական ճակատի, որն ի սկզբանե աջակցում էր ԽՍՀՄ-ի շրջանակներում Լատվի համար ավելի մեծ ինքնավարության գաղափարին, Լատվիայի ազգային անկախության շարժման կողմնակիցները հենց սկզբից հանդես են եկել հօգուտ անկախության հռչակման։ Շարժման ղեկավարներն էին Էդուարդ Բերկլավսը, Ալեքսանդրս Կիրշտեյնշը, Անդրեաս Կրաստինշը, Էյնարս Ռեպշեն, Վիսվալդիս Լացիսը և Յուրիս Դոբելիսը։
Այն բանից հետո, երբ Լատվիան վերադարձրել է իր անկախությունը, Լատվիայի ազգային անկախության շարժումը դարձել է ազգային-պահպանողական քաղաքական կուսակցություն։ Կուսակցությունը 1993 թվականի խորհրդարանական ընտրություններում ստացել է 100 տեղից 15-ը և դարձավ ազդեցիկ ընդդիմադիր կուսակցություն։ Նույն թվականին նա իր թեկնածուին` Յոահիմ Սիգերիստային առաջադրել է երկրի վարչապետի պաշտոնում, ով միայն մեկ ձայնով է զիջել և երկրորդ տեղը գրավել։ Լատվիայի ազգային անկախության շարժումը հաղթել է Լատվիայի մայրաքաղաք Ռիգայում մայիսի 9-ին կայացած տեղական ընտրություններում, սակայն դրանից հետո կուսակցության ժողովրդականությունը նվազել է։ 1995 թվականի ընտրություններից հետո նա կորցրել է իր խորհրդարանական տեղերի կեսը և, ի վերջո, միավորվել է Tēvzemei un Brīvībai (Հայրենիքին և ազատությանը) կուսակցությանը` նմանատիպ ծագմամբ մեկ այլ աջակողմյան կուսակցության հետ։
«Հայրենիքին և ազատությանը» կուսակցության հետ դաշինքից հետո քաղաքական միությունը սկսել է ավելի ակտիվորեն խթանել Լատվիայի ապագայի «լատվիական» տեսլականը։ Կուսակցության ղեկավարության կողմից գոյություն են ունեցել լատվիական ապրանքների սպառման խրախուսման և ոչ լատվիացիների կողմից հնարավոր վտանգների նախազգուշացման մասին մի շարք հակասական հայտարարություններ։
Հարևան Էստոնիայում գոյություն է ունեցել նմանատիպ նպատակներ ունեցող և գրեթե նույն անունով մի կազմակերպություն` Էստոնիայի ազգային անկախության կուսակցությունը։


== Տես նաև ==
Պահպանողականություն
Ազգայնականություն
Լատվիայի պետական կառուցվածք


== Ծանոթագրություններ ==
Էստոնիայի պաշտպանության միություն

Էստոնիայի պաշտպանության միություն (էստ․՝ Kaitseliit), կամավորական ռազմական կազմակերպություն է, որը ենթարկվում է Էստոնիայի Պաշտպանության նախարարությանը։ Միության հիմնական նպատակն է հանդիսանում երկրի անկախության ու սահմանադրական կարգի պահպանումը, այդ թվում՝ պատերազմական ժամանակաշրջանում։
Պաշտպանական միությունը կազմված է 15 տարածքային ստորաբաժանումներից, որոնց վերահսկողության տարածքները համապատասխանում են Էստոնիայի շրջանների քարտեզին։ Այն ունի ավելի քան 13 000 անդամ, իսկ փոխկապակցված կազմակերպությունների հետ միասին՝ ավելի քան 21 000։ Միության անդամները մասնակցում են էստոնական զինված ուժերի զորավարժություններին, իսկ որոշ անդամներ կամավորական հիմունքներով մասնակցում են հասարակական կարգի պահպանման գործին՝ օգնություն ցուցաբերելով ոստիկանությանը, ինչպես նաև հրդեհաշիճման ու այլ աշխատանքներին։ 
Էստոնիայի պաշտպանության միությունը ակտիվ է նաև միջազգային հարաբերություններում։ Մասնավորապես հարաբերություններ է հաստատել Հյուսիսային Եվրոպայի, Մեծ Բրիտանիայի և ԱՄՆ–ի համանման կազմակերպությունների հետ։ Միության անդամները մասնակցում են նաև «միջազգային խաղաղապահ առաքելություններին»։


== Տես նաև ==
Էստոնիայի պաշտպանական ուժեր
Էստոնիայի զինված ուժեր


== Արտաքին հղումներ ==
Պաշտոնական կայք (էստ.)


== Ծանոթագրություններ ==
Նեղ օրերից մեկը

Նեղ օրերից մեկը, Նար-Դոսի պատմվածքներից, որ տպագրվել է 1904 թվականին։


== Սյուժե ==
Պատրիկյանը տանտիրոջը խնդրում է մի քանի օրով երկարացնել սենյակի վարձը տալու ժամանակը, քանզի ինքը հիմա աշխատանք չունի։ Պատրիկյանը նախկինում եղել է ուսուցիչ գավառական մի դպրոցում, սակայն դպրոցը փակել են։ Դրանից հետո նա ցանկացել է գնալ արտասահման՝ ուսումը շարունակելու, սակայն հովանավոր չի գտել, իսկ հիվանդանալուց հետո էլ ծախսել է խնայած ամբողջ փողը։ Պատրիկյանը հույս ուներ, թե իր երկու գրքույկներից բավականին վաճառված կլինեն, բայց գրախանութում ասում են, որ վաճառվել է միայն մեկ գրքի 5 օրինակ։ Երբ Պատրիկյանը գնում է խմբագրատուն, որտեղ նա հաճախ էր լինում, և նրան խնդրում են թերթը լրացնելու համար որևէ նյութ գրել, Պատրիկյանն սկսում է հոդված գրել մի գրողի մասին, որ գրքից երեք ամսվա ընթացքում վաճառվել է ընդամենը 5 օրինակ։


== Գործող անձինք ==
Պատրիկյան, գրող, նախկին ուսուցիչ
Դավիթ Ֆոմիչ Աղամիրով, 40-45 տարեկան, գործարանատեր, քաղաքային դումայի իրավասու, դպրոցի հոգաբարձու, եկեղեցու երեցփոխ,
Խմբագրության քարտուղար,
Ջափինյան (Ժապինով), երգիչ։


== Հերոսների ճակատագիր ==
1930 թվականին հրատարակվել է Նար-Դոսի «Վերջին մոհիկանները» (Իմ ընթերցողներին) ստեղծագործությունը, որում ներկայացված են «Նեղ օրերից մեկը» պատմվածքի հերոսների ճակատագրերը։ Ըստ սյուժեի՝ հեղինակը նամակ է ստանում պատմվածքի հերոսի նախատիպ հանդիսացած մարդուց (որի իսկական ազգանունը Պատրիկյան չէ), որում նա պատմվածքի լույս տեսնելուց մոտ երեսուն տարի անց գրում է, թե այդ ընթացքում ինչ է պատահել իրենց հետ։ Ըստ այդ նամակի՝ մի քանի փոքր գրքույկ տպագրելուց հետո Պատրիկյանը կրկին սկսել է զբաղվել ուսուցչությամբ, ստացել նոր սենյակ, ամուսնացել և ունեցել չորս երեխա՝ երեք տղա, մի աղջիկ։ Ավագ որդին դարձել է մոլի կոմունիստ և զոհվել 
մայիսյան ապստամբության ժամանակ։ Միջնեկ որդին նույնպես դարձել է կոմունիստ և հրահանգիչ է գավառում, կրտսերն ընդունվել է բանֆակ, իսկ աղջիկն ուսուցչուհի է։ Նամակը գրելու ժամանակ Պատրիկյանը արդեն մոտ վաթսուն տարեկան է, անցել է թոշակի և կնոջ ու դստեր հետ «հանգիստ ու ապահով» ապրում է իր հայրենի գյուղաքաղաքում։


== Ծանոթագրություններ ==


== Գրականություն ==
Պատմվածքներ և նովելներ հայ արձակից, Երևան, 1986։
Չառլզ Հարելսոն

Չառլզ Վոյդ Հարելսոն (անգլ.՝ Charles Voyde Harrelson; հուլիսի 23, 1938, Հանստվիլ, Տեխաս, ԱՄՆ - մարտի 15, 2007, ADX Florence բանտ, Կոլորադո), ամերիկացի վարձու մարդասպան, դատապարտվել է ցմահ ազատազրկման դաշնային դատավոր Ջոնաթան Վուդի սպանության համար, հոլիվուդյան դերասան Վուդի Հարելսոնի հայրը։
1979 թ. մայիսի 29-ին Չառլզ Հարելսոնը սպանել էր դատավոր Ջոնաթան Վուդին նրա տան մոտ՝ կրակելով նրա թիկունքին։ Ավելի ուշ պարզվել է, որ նրան վարձել էր թմրաբարոն Ջամիլ Չագրան։ Դատավոր Վուդը, ով ստացել էր «մաքսիմալ Ջոն» մականունը, նշանավոր էր նրանով, որ թմրանյութերի հետ կապված հանցագործությունների դեպքում ամբաստանյալներին դատապարտում էր երկարաժամկետ բանտարկության։

Հենց այդ օրը Վուդը պետք է լսեր Ջամիլ Չագրայի գործը։ Այդ սպանության համար նրան դատապարտեցին երկու ցմահ ժամկետով ազատազրկման (ԱՄՆ-ի օրենքով նախատեսված է նման պատիժ) և նա պատիժը պետք է կրեր Ատլանտայի դաշնային բանտում։
Հարելսոնը մեկ անգամ արդեն կանգնել էր դատարանի առաջ սպանության մեղադրանքով, սակայն նրան անմեղ էին ճանաչել։
1996 թվականին Հարելսոնը Ատլանտայի բանտից փախուստի փորձ էր կատարվել և տեղափոխվել էր Կոլորադոյում գտնվող ADX Florence խիստ ռեժիմի գաղութ։ 2007 թ. մարտի 15-ին նրան մահացած էին գտել իր խցում, ամենայն հավանականությամբ նա մահացել էր բնական մահով։
Վուդի Հարելսոնը հոր մահից հետո փորձել է վիճարկել դատարանի որոշումը և հոր վրայից հանել մեղադրանքը, սակայն դա նրան չի հաջողվել։


== Ծանոթագրություններ ==
Էստոնական ձի

Էստոնական ձի, ձիատեսակ, այն սակավաթիվ տեսակներից է, որոնք պահպանել են հյուսիսային ձիերի հատկանիշները և չի կրել այլ վայրերի ցեղատեսակների ազդեցությունները։ Այս ձիերը 2000 մետր տարածությունը 150 կգ բեռը տեղափոխում են 17 րոպեում, որը հանդիսանում է աշխարհի ռեկորդ։ Ներկա դրությամբ էստոնական ձիատեսակը օգտագործվում է գյուղատնտեսական աշխատանքներում, սպորտում և զբոսաշրջության մեջ։ Ակտիվ աշխատանքներ են իրականացվում այս ցեղատեսակի պահպանման և զարգացման ուղղությամբ։


== Ծանոթագրություններ ==
Աղ (աղբյուր)

Անվան այլ կիրառումների համար տե՛ս՝ Աղ (այլ կիրառումներ)Աղ, աղբյուր Հայաստանի Վայոց ձորի մարզում։ Նշված է Կովկասի 5-վերստանոց քարտեզում։


== Ծանոթագրություններ ==
Ելիմբետովո (գյուղ, Ստերլիբաշևսկի շրջան)

Անվան այլ կիրառումների համար տե՛ս՝ ԵլիմբետովոԵլիմբետովո (ռուս.՝ Елимбетово, բաշկիրերեն՝ Йәлембәт), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 416 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլիվեր Շանթի

Օլիվեր Շանթի (անգլ.՝ Oliver Shanti), իսկական անունը՝ Ուլրիխ Շուլց (գերմ.՝ Ulrich Schulz, նոյեմբերի 16, 1948(1948-11-16), Համբուրգ, Բիզոնիա, Գերմանիան 1945-1949 թվականներին, Գերմանիա - մարտ 2016), նյու էյջ ոճի գերմանացի երաժիշտ։ Հայեցողական երաժշտության վրա կենտրոնացված Inkarnation, ապա՝ "Oliver Shanti & Friends" երաժշտական խմբի հիմնադիր։ Այժմ Շանթին բացակայում է խմբից և այդ պատճառով նրա տեղը զբաղեցրել է բազմագործիքային Մերջթ Ռայսինջերը (Margot Reisinger, նախկինում հայտնի էր որպես Margot Vogl կամ Margot Shanti)


== Սկավառակագրություն ==
Հիմնական.

1987 - Licht-Prakash-Light (as Inkarnation)
1987 - Frieden-Shanti-Peace (as Inkarnation)
1987 - Listening to the Heart
1988 - Rainbow Way
1988 - Vila Nova Mellow Days (as Oliver Serano-Alve)
1989 - Walking on the Sun
1990 - Minho Valley Fantasies (as Oliver Serano-Alve)
1992 - Vida Para Vida (as Oliver Serano-Alve)
1993 - Tai Chi
1995 - Well Balanced
1996 - Tai Chi Too
1997 - Circles of Life: The Best of Oliver Shanti (compilation album including 3 new tracks)
1998 - Seven Times Seven
2000 - Medicine Power
2002 - Alhambra
2006 - Man Heaven Earth (compilation album featuring 2 tracks by "Existence" and Dahmani)Նախագծեր.

1996 - Buddha and Bonsai Vol. 1
1997 - Shaman
1997 - Buddha and Bonsai Vol. 2
2000 - Buddha and Bonsai Vol. 3
2000 - Shaman 2
2002 - Buddha and Bonsai Vol. 4
2005 - Buddha and Bonsai Vol. 5: The Power of SilenceԹեմատիկ ահվաքածուներ.

Indiens: Sacred Spirits
Shaman: Red Indian Chill
before 1997 - Meditative Music of Budo-Gala: The Magic of Martial Arts
1997 - Spirit of Budo: The Power of Balance
1997 - 10 Years of Sattva Music
1999 - Tibetiya (including 3 new tracks by Oliver Shanti)
2001 - 15 Years of Sattva Music
2001 - Reiki: Brightness HealingԱյլ.

2008 single - Oliver Shanti feat. N.i.M.i - Roo Be Asemoon (Olugu Zamba Remix)
2010 single - Oliver Shanti feat. DJ Sunf - The Tree (rmx)


== Ծանոթագրություններ ==
Մալգոբեկ քաղաքի եղբայրական գերեզման

Մալգոբեկ քաղաքի եղբայրական գերեզմանեղբայրական գերեզմանոցը, որը գտնվում է Ինգուշեթիայի Հանրապետության Մալգոբեկ քաղաքում։ Գերեզմանոցում թաղված են Հայրենական մեծ պատերազմում զոհված տարբեր զորքերի և տարբեր ազգությունների մարտիկներ, որոնք 1942 թվականիի սեպտեմբեր-դեկտեմբեր ամիսներին պաշտպանել էին Մալգոբեկ քաղաքը գերմանական զորքերից։
Ինգուշեթիայի Հանրապետության կառավարության 2005 թվականի ապրիլի 25-ի թիվ 78 որոշմամբ եղբայրական գերեզմանոցն ընդգրկվել է Ինգուշեթիայի պատմության և մշակութային ժառանգության օբյեկտների ցանկում։


== Պատմություն ==
Մալգոբեկ քաղաքի պաշտպանական գործողությունը եղել է Երկրորդ համաշխարհային պատերազմի այն մարտերից մեկը, որը զգալի ազդեցություն է ունեցել նրա հետագա ընթացքի վրա․ 1942 թվականների սեպտեմբերից դեկտեմբեր ամիսներին կատաղի մարտեր էին ընթանում Թերեքի և Սունժենի լեռնաշղթաների միջև ընկած ճակատային գծի ոչ մեծ հատվածում։ Սեպտեմբերի 1-ի գիշերը հակառակորդը դիվերսիոն հարվածներ է հասցրեց արևելյան  Մոզդոկին։ Հաջորդ առավոտյան գերմանական հարվածային խմբի զորքերը աջակցություն ստանացան ավիացիայից և հրետանային ուժեղ կրակից։ Մալգոբեկ քաղաքի պաշտպանական գործողության ընթացքում Անդրկովկասյան ճակատի զորքերին հաջողվեց  ձախողել Կովկասում գերմանացիների պլանները, որոնք փորձում էին Գրոզնիի միջով  ճեղքել Բաքվի նավթային շրջանները։ Քաղաքի պաշտպանական գործողությունները դարձել են Ստալինգրադի ճակատամարտում գերմանաֆաշիստական զորքերի հետագա լիակատար ջախջախման պայմաններից մեկը։


== Հուշարձանի նկարագրություն ==
Գերեզմանատունը գտնվում է Մալգոբեկ քաղաքի նախկին աղյուսի գործարանի տարածքում, թաղման վայրն ընդգրկում է 7 մ երկարությամբ և 6 մ լայնությամբ տարածք։ 1950 թվականին եղբայրական գերեզմանին կանգնեցվել է կոթող։ 1985 թվականի ապրիլին կոթողը վերանորոգվել է։ Եռաստիճան պատվանդանի վրա տեղադրված է բրգաձև երկաթբետոնե կոթող, որը երեսպատված է պողպատե շերտերով։ Կոթողի վերին մասում մետաղից պատրաստված դափնեպսակի վրա տեղադրված է հնգաթև աստղ։ Կոթողի դիմացի մասում կառուցված է չորս բետոնե հենարաններ, որոնց վրա  պողպատե թիթեղների վրա նշված են գերեզմանոցում թաղված 335 մարտիկների անունները, որոնք մահացել են 1942 թվականի սեպտեմբերի 6-ից մինչև դեկտեմբերի 27 ընկած ժամանակահատվածում։ Կոթողի վրա տեղադրված է թիթեղ, որի վրա գրված է՝ «Вечная память воинам, павшим в боях при защите г. Малгобек в 1942»  («1942 թվականին Մալգոբեկի պաշտպանության մարտերի ժամանակ զոհված մարտիկների հավերժ հիշատակին»)։


== Պատկերասրահ ==

		


== Ծանոթագրություններ ==


== Արտաքին հղումներ ==
100 Достопримечательностей. Мемориал Вечная память. Памятник воинам освободителям Archived 2019-01-08 at the Wayback Machine. // Официальный сайт Комитета Республики Ингушетия по туризму.
Обелиск на братской могиле защитников Малгобека(չաշխատող հղում) // Национальный туристический портал.
Քաշադան

Քաշադան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մալյադա

Մալյադա (պորտ.՝ Malhada), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահանգի Բաիա մարզում։ Մտնում է Գուանամբի գավառի կազմի մեջ։ Բնակչությունը կազմում է 15 909 մարդ՝ 2006 թվականի տվյալներով։ Գրավում է 2 138,093 կմ2 տարածք։ Բնակչության խտությունը՝ 7,4 մարդ/կմ²։
Քաղաքի տոնը նշվում է օգոստոսի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 36.224.499,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.296,61 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,575 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Բիլխար

Բիլխար, լեռնաշղթա Անտիպոնտական լեռնահամակարգի արևելյան հատվածում, Օլթի քաղաքից 13֊14 կմ հարավ։ Ձգվում է հարավ֊արևելքից հյուսիս֊արևմուտք ուղղությամբ։ Լանջերն անտառազուրկ են, երկարությունը 7֊8 կմ։ Կազմում է ջրբաժան գիծ Օլթիի աջակողմյան երկու փոքրիկ վտակների միջև։


== Ծանոթագրություններ ==
Կրիոսկոպիա

Կրիոսկոպիա,  ֆիզքիմիական հետազոտության մեթոդ, հիմնված է մաքուր լուծիչի և լուծույթի սառեցման ջերմաստիճանների տարբերության (
  
    
      
        Δ
        T
      
    
    {\displaystyle \Delta T}
  ) չափման վրա։ Ըստ Ռաուլի օրենքի, ոչ էլեկտրոլիտների նոսր լուծույթների համար 
  
    
      
        Δ
        T
      
    
    {\displaystyle \Delta T}
  սառ
  
    
      
        =
        K
      
    
    {\displaystyle =K}
  կ
  
    
      
        C
      
    
    {\displaystyle C}
  , որտեղ 
  
    
      
        C
      
    
    {\displaystyle C}
  -ն լուծված նյութի մոլալ կոնցենտրացիան է (1000 գ լուծիչում լուծված նյութի մոլերի թիվը)։ Տվյալ լուծիչի համար 
  
    
      
        K
      
    
    {\displaystyle K}
  կ հաստատուն մեծություն է և կոչվում է կրիոսկոպիկ հաստատուն կամ լուծիչի սառեցման կետի մոլալ ցածրացում, կախված է միայն լուծիչի բնույթից։ Ջրի համար 
  
    
      
        K
      
    
    {\displaystyle K}
  կ=1,86, բենզոլի համար՝ 5,07։ 
  
    
      
        Δ
        T
      
    
    {\displaystyle \Delta T}
  սառ-ի չափման միջոցով կարելի է հաշվել լուծված նյութի մոլեկուլային զանգվածը ըստ 
  
    
      
        
          M
          
            x
          
        
        =
        
          
            K
            
              Δ
              T
            
          
        
        
          
            1000
            G
          
        
        
          g
          
            x
          
        
      
    
    {\displaystyle M_{x}={\frac {K}{\Delta T}}{\frac {1000}{G}}g_{x}}
   հավասարման, որտեղ 
  
    
      
        G
      
    
    {\displaystyle G}
  -ն լուծիչի և 
  
    
      
        
          g
          
            x
          
        
      
    
    {\displaystyle g_{x}}
  -ը լուծված նյութի զանգվածներն են գրամներով։ Կրիոսկոպիան հնարավորություն է տալիս հաշվել նաև տվյալ լուծիչում լուծված ինքնաասոցվողկամ դիսոցվող նյութի ասոցման կամ դիսոցման աստիճանը և նրա ակտիվությունը։
Սան Ֆիոր

Սան Ֆիոր  (իտալերեն՝ San Fior), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 6153 մարդ, խտությունը՝ 362 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 31020, հեռախոսային կոդ՝ 0438։
Կոմունայի հովանավորն է Սուրբ Հովհաննես Մկրտիչը։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Կուցալա

Կուցալա (էստ․՝ Kutsala), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռամինգեն (Շվաբիա)

Անվան այլ կիրառումների համար տե՛ս՝ Ռամինգեն (այլ կիրառումներ)Ռամինգեն (գերմ.՝ Rammingen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1410 մարդ (դեկտեմբերի 31, 2010)։ Զբաղեցնում է 10,95 կմ² մակերես։ Պաշտոնական կոդ՝ 19,27 ։


== Ծանոթագրություններ ==


== Արտաքին հղումներ ==
Պաշտոնական կայք
Մեսի համալսարան

Մեսի համալսարան (անգլ.՝ Massey University, ՄաորիTe Kunenga ki Pūrehuroa), պետական բարձրագույն ուսումնական հաստատություն Նոր Զելանդիայում։ Գտնվում է հյուսիսային կղզու Փալմերսոն-Նորթ քաղաքում։
Մեսի համալսարանում ուսուցանել են մոտ 35,000 ուսանողների, որոնցից 17,000-ը հեռակա և հեռավար կրթություն են ստացել, դարնալով այն մեծությամբ Նոր Զելանդիայի երկրորդ համալսարանը։ Համալսարանում սովորում է ավելի քան 3000 օտարերկրյա ուսանողներ, ավելի քան 100 երկրներից։ Ուսուցման գործընթացն իրականացվում է Պալմերստո-Նորթ, Օլմանի և Վելինգտոն երեք համալսարանական ավաններում։


== Պատմություն ==
1926 թվականին Նոր Զելանդիայում համալսարանը հիմնադրվել է որպես մասնաճյուղ։ 1927 թվականին անունը փոխարինվել է Մեսի գյուղատնտեսական քոլեջ։ Առաջին պարապունքը տեղի է ունեցել 1927 թվականի փետրվարի 1-ին։ 1932 թվականից այստեղ սկսել են ընդունվել աղջիկներ և կանայք։ 1945 թվականի մարտին քոլեջում առաջին կին դասախոս է դարձել բուսաբան Էլա Օր Քեմփբելը, և այդ բուհի միակ դասախոսն էր մինչև 1963 թվականը։
1961 թվականից Մեսի համալսարանը կրում է իր ներկայիս անվանումը։


== Կառուցվածք ==
Ֆակուլտետներ.

Տնտեսական
Մանկավարժական
Հոմանիտար և սոցիալական գիտություններ
Բնական գիտություններ
Գեղարվեստ և երաժշտություն
ԱռողջապահականՄեսի համալսարանը միակ համալսարանն է Նոր Զելանդիայում, որը թողարկել է դիպլոմներ ավիացիայի, արբիտրաժի, անասնաբուժության և նանոտեխնոլոգիաների ոլորտներում։


== Հայտնի շրջանավարտներ և դասախոսներ ==
Ջո Ալեքս՝ 2012 թվականի նավասպորտի օլիմպիական խաղերի չեմպիոն
գրեմ Գենրի՝ Նոր Զելանդիայի ռեգբիի հավաքականի մարզիչ
Քոեն, Նատան՝ մարզիկ, 2012 թվականի ակադեմիական թիավարության օլիմպիական չեմպիոն, 2010 և 2011 թվականների աշխարհի կրկնակի չեմպիոն։
Միլներ Սկադդեր, Նեհե՝ սպորտսմեն, ռեգբիստ
Օտաի, Մանա, սպորտսմեն, ռեգբիստ, ռեգբիի «Տոնգա» հավաքականի մարզիչ
Թեյլոր, Ռիչարդ Լեսլի՝ կինեմատոգրաֆիա


== Ծանոթագրություններ ==


== Արտաքին հղումներ ==
Մեսի համալսարանի պաշտոնակաան էջ(անգլ.)
Մեսի համալսարան(անգլ.)
Ակսել Բակունցի տուն-թանգարան

Ակսել Բակունցի տուն-թանգարան, հիմնադրվել է 1968 թվականին Գորիսի այն տանը, որտեղ ծնվել է 20-րդ դարի հայ արձակագիր Ակսել Բակունցը ( 1899- 1937)։ Ե. Չարենցի անվան գրականության և արվեստի թանգարանի մասնաճյուղն է։


== Պատմություն ==
Տուն-թանգարանի հանդիսավոր բացումը տեղի է ունեցել 1970 թվականի սեպտեմբերի 17-ին։ Մինչ այդ տան կեսը վաճառված է եղել։ 1970 թվականին Բակունցի 90-ամյակի կապակցությամբ տունը ետ է գնվել։ Տուն-թանգարանի ստեղծման և զարգացման մեջ մեծ ներդրում է ունեցել թանգարանի տնօրեն Քաջիկ Միքայելյանը։ 2011 թվականին կատարվել է թանգարանի հիմնանորոգում. փոխվել է տանիքը, ներքին հարդարման աշխատանքներ են կատարվել։ Զգալի աշխատանքներ են իրականացվել նաև բակում։ 2012 թվականին ավելի շատ աշխատանքներ են կատարվել դրսի հարդարման վրա. տեղադրվել է բազրիք, թանգարանը լուսավորվել է փողոցի կողմից։


== Ցուցադրություն ==

Թանգարանն ունի շուրջ 500 ցուցանմուշ, այդ թվում լուսանկարներ, իրեր, առկա են նաև հազարավոր գիտաօժանդակ նյութեր։ Դրանք ներկայացնում են գրողի ուսումնառության տարիները, զինվորական կյանքը, գրական բեղմնավոր գործունեությունը։ Այստեղ է պահվում նաև հարուստ գրադարանը։


== Միջոցառումներ ==
Տուն-թանգարանում կազմակերպվում են Բակունցի ստեղծագործությանը, արդի գրական խնդիրներին վերաբերող տարաբեր միջոցառումներ, ամենամյա բակունցյան օրեր։


== Հասցե ==
Թանգարանը գտնվում է Սյունիքի մարզի Գորիս քաղաքում, Մաշտոցի փողոցի 41 հասցեում։


== Պատկերասրահ ==

		
		
		
		
		
		
		
		
		
		
		


== Արտաքին հղումներ ==
Բակունցի տունը
Միջոցառումներ Ակսել Բակունցի տուն-թանգարանում
Հալևորուկ շեղանկյունատերև

Հալևորուկ շեղանկյունատերև (լատ.՝ Senecio rhombifolia), բարդածաղկավորների ընտանիքին պատկանող դեղաբույս։


== Նկարագրություն ==
Մինչև 50-200 սմ բարձրությամբ, ուղղահայաց ցողուններով, հաստ հորիզոնական կոճղարմատով , թունավոր բազմամյա խոտաբույս է։ Երկար կոթուններով ստորին խոշոր, սղոցաեզր տերևները ամբողջաեզր են, իսկ վերինները՝ ռոմբաձև-նշտարաձև են, կարճ կոթուններով կամ նստադիր։ Վահանիկաձև ծաղկաբույլեր կազմող բազմաթիվ զամբյուղները գլանաձև են։ Զամբյուղներն ունեն երկսեռ, քառանդամ պսակով խողովակաձև ծաղիկներ։ Թույլ կողավոր, գորշագույն փուփուլիկներով պտուղները գլանաձև սերմնիկներ են։


== Տարածվածություն ==
Աճում է վերին լեռնային գոտու մերձալպյան մարգագետիններում և անտառաեզրերին։ Հանդիպում է Տավուշի, Լոռու, Գեղարքունիքի, Արագածոտնի և Սյունիքի մարզերում։


== Նշանակություն ==
Բուժական նպատակներով օգտագործում են բույսի՝ ալկալոիդներ, նեոպլատիֆիլին, սառացին, սենեցիֆիլին պարունակող արմատները, կոճղարմատը և վերգետնյա մասը։ Բույսից պատրաստաված պատրաստուկներն օգտագործում են սահմանափակ քանակությամբ և բժշկի հսկողության պայմաններում։


== Ծանոթագրություններ ==
Դոնդուրմա

Դոնդուրմա (թուրքերեն՝ Maraş dövme dondurması), թուրքական խոհանոցի քաղցրավենիք, որը նման է պաղպաղակի։ Պատրաստվում է կաթից, շաքարավազից, սալեպից և պիստակից։ Համարվում է, որ դոնդուրմա առաջին անգամ պատրաստել են Մարաշում, այդ իսկ պատճառով դոնդուրման հաճախ անվանում են «Մարաշի պաղպաղակ»։
Դոնդուրմայի բաղադրության մեջ սալեպի և պիստակի (մաստիկա) առկայությունը որպես խտացնող հավելում, պաղպաղակին հաղորդում է կոշտ և կպչուն տեսք։ Դա է պատճառը, որ դոնդուրման հաճախ ուտում են դանակի և պատառաքաղի միջոցով։ Դոնդուրման հալվում է բավականին ուշ, քան սովորական պաղպաղակը։ Թուրքիայում դոնդուրման վաճառվում է փողոցային սայլակներից։ Դոնդուրման լցնում են սառը հատուկ տարաների մեջ, որտեղ դրանք կարող են մնալ մի քանի օր։  Դոնդուրմայի զանգվածը անընդհատ խառնում են երկար փայտերով։ Վաճառողները հաճախորդներին գրավելու համար հետաքրքիր հնարքներ են կատարում դոնդուրմայով։ Նրանք փայտիկով հեշտությամբ կարող են հանել դոնդուրման և ստեղծեն պատրանք, թե իբր ցանկանում են գցել գետնին։ Քանի որ զանգվածը շատ կպչուն է, այն չի կարող ընկնել գետնին։ Դոնդուրման մատուցվում է նաև աշխարհի տարբեր երկրների թուրքական ռեստորաններում։
2010 թվականի տվյալներով, Թուրքիայում դոնդուրմայի սպառումը կազմում է 2,8 լիտր մեկ անձի հաշվարկով։ Դոնդուրմայի սպառման ծավալների մեծացման հետևանքով Թուրքիայում ավելացավ վայրի օրքիդեայի մշակման ծավալները, ինչպես նաև Թուրքիայի Ազգային մեծ ժողովը ընդունեց որոշում, որն արգելում էր սալեպի արտահանումը արտերկիր։


== Ծանոթագրություններ ==


== Արտաքին հղումներ ==
Ice Cream of Kahramanmaraş
SBS food - Dondurma (Turkish Ice-cream)
Ռաֆայել Չմշկյան

Ռաֆայել Արկադիի Չմշկյան (վրաց.՝ რაფაელ ჩიმიშკიანი, ռուս.՝ Рафаэль Аркадьевич Чимишкян, մարտի 23, 1929(1929-03-23), Թիֆլիս, ԽՍՀՄ - սեպտեմբերի 25, 2022(2022-09-25)), ծանրորդ։ ԽՍՀՄ սպորտի (1948 թ.), ԽՍՀՄ սպորտի վաստակավոր վարպետ (1952 թ.), ԽՍՀՄ (1965 թ.), միջազգային կարգի (1975 թ.) մրցավար։ Թբիլիսիի պատվավոր քաղաքացի։


== Կենսագրություն ==
Ռաֆայել Չմշկյանը ծնվել է 1929 թվականին, Թիֆլիսում։ 1952 թվականին ավարտել է ֆիզկուլտուրայի վրացական պետական ինստիտուտը։ 
Եղել է ԽՍՀՄ հնգակի (1949, 1951, 1954, 1955, 1956 թթ.), օլիմպիական խաղերի (1952 թ.), աշխարհի կրկնակի (1954, 1955 թթ.), Եվրոպայի վեցակի (1950, 1952, 1954, 1955, 1956, 1957 թթ.) չեմպիոն։ Սահմանել է աշխարհի 12 ռեկորդ։


== Ծանոթագրություններ ==


== Արտաքին հղումներ ==
Rafael Chimishkyan at Lift Up
Sports-Reference.com Archived 2012-02-03 at the Wayback Machine.
databaseOlympics.com
Հելլենիստական Հունաստանի արվեստ

Հելլենիստական Հունաստանի արվեստ, տնտեսական և քաղաքական իր առաջատար դերը կորցրած հելլենիստական Հունաստաի հոյակերտ քանդակային ստեղծագործությունների մեջ առանձնանում է այդ դարաշրջանի ամենաերևելի հուշարձաններից մեկը՝ «Սամոթրակիական Նիկեն» (մ.թ.ա. մոտ 190 թվական, Փարիզ, Լուվր)։ Արձանը կանգնեցվել է Սամոթրակիա կղզում՝ ի պատիվ սիրիական թագավորի նավատորմի դեմ տարած ծովային հաղթանակի։ Չնայած խիստ հաղթանակներին աստվածուհու այս վեհապանծ կոթողը ներկայումս էլ զարմացնում է իր հսկայական կենսական ուժով։ Աստվածուհու ամբողջ կերպարը, հերդաշնակ հզոր կազմվածքը՝ ուժեղ քամուն, հուժկու ալիքների դեմ հանդիման, հագուստի ծածանվող յուրաքանչյուր ծալը ներթափանցված են հաղթանակի ցնծուն զգացումով։
Նավի առջևի մարմարագույն մասը, որի վրա ասես իջել է Նիկեն, պատվանդան էր ծառայում նրա համար։ Հնում արձանը կանգնած էր ժայռի գագաթին։ Աղմուկով նրա ստորոտին էին զարնվում ալիքները, ծովային քամին վժժում, ասես ծածանում էր աստվածուհու թիկնոցի ծալերը։ Խոնավ հագուստի մեջ զգացվում էր նրա ուժեղ ու գեղեցիկ մարմինը, նրա հզոր ու հպարտ հաղթական մարմարավուն թևերը կարծես ուրվագծվում էին կապույտ երկնքի ֆոնում։ Շրջապատի բնանկարին անխզելիորեն առնչված՝ արձանը պահանջում էր պտտվել, իրեն դիտել տալ բոլոր կողմերից։ Դիտակետերից յուրաքանչյուրը ստեղծում էր փառահեղ, խորապես հուզիչ, կենսահաստատ կերպարի բացահայտման նոր հնարավորություն։
Բարձր կլասիկայի ավանդույթներին ամենից ավելի մոտիկ Միլոսյան Ափրոդիտեի արձանը (մ.թ.ա. մոտ 120 թվական, Փարիզ, Լուվր) վերագրվում է Ալեքսանդրին։ Հսկայական է այս վերին աստիճանի գեղեցիկ կերպարի գեղագիտական ներգործության ուժը, կերպար, որն արտահայտում է ազատ, ներդաշնակ անձնավորության մասին պատկերացումը։
Միլոսյան Ափրոդիտեի վսեմ գեղեցկությունը, մարմարի մշակման ապշեցուցիչ հմտությունը նրան կապում են կլասիկայի ամենաառաջադեմ ավանդույթների հետ։ Բայց բարեկերպական (պլաստիկական) լուծման հարստությունը, մերկ մարմնի և նրա հագուստի ծալազարդը, որոնք ուժեղացնում են հոյակերտության տպավորությունը, և գլխավորը, պատկերի բուն դիրքը պտտական շարժման մեջ՝ իրանը մի փոքր թեք, նոր ժամանակների արարումներ են։
Կլասիկայի համեմատությամբ հելլենականության արվեստը կարևոր քայլ է կատարում դիմանկարի ասպարեզում։ Պահպանելով դասական ժամանակաշրջանին յուրահատուկ տիպականացման սկզբունքները՝ նկարիչները զգալիորեն ավելի ուժեղ ձևերով են անհատականացնում մոդելի արտաքին տեսքի և հոգեկան վիճակի գծերը։ Անհայտ փիլիսոփայի, այսպես կոչված, Սենեկայի պարը (մ.թ.ա. 3-2-րդ դարեր, Նեապոլ, Ազգային Թանգարան) տրված է ողբերգական ընկճվածությունը բացահայտող հուզական սուր լարվածության պահին, որը բնութագրում է ոչ միայն հերոսին, այլև դարաշրջանի ճգնաժամային գոտին։


== Արտաքին հղումներ ==
Տեղեկություններ Հելլենիստական Հունաստանի արվեստի մասին


== Աղբյուրներ ==
Լ․ Ներսիսյան, Մ․ Երզնկյան «Արտասահմանյան արվեստի պատմություն», Երևան, 2003 թ
(4900) Մայմելոու

(4900) Մայմելոու (անգլ.՝ Maymelou), աստերոիդ աստերոիդների հիմնական գոտում։ Հայտնաբերվել է 1988 թվականի հունիսի 16-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,378421 ա. մ., առավելագույնը մոտենում է 2,0698 ա. մ. հեռավորության վրա և հեռանում 2,687 ա. մ.։ Արեգակի շուրջ մեկ ամբողջական պտույտ է կատարում 1339,77 երկրային օրվա ընթացքում, իր ուղեծրով շարժվելով միջինում 0,268702 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4900) Մայմելոու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
24 Hours (երգ)

«24 Hours», ամերիկացի ռեփեր և երգիչ Թիֆլայի երգը, որում իր մասնակցությունն ունի նաև ամերիկացի ռեփեր Թու Չեյնսը։ Այն թողարկվել է 2014 թվականի մայիսի 12-ին՝ որպես Թիֆլայի «Starr» կոչվող առաջին ալբոմի առաջին սինգլ։ Երգի պրոդյուսերն է DJ Mustard-ը։


== Թողարկում ==
Երգը համացանցում հայտնվեց 2014 թվականի մարտի 26-ին, իսկ որպես սինգլ այն թողարկվեց մայիսի 12-ին։ Երգը ընդգրկվել է Թիֆլայի «Starr» անվանումը կրող առաջին ալբոմում, որն վաճառքի է դուրս եկել 2015 թվականի հունվարի 30-ին։ Երգի պաշտոնական ռեմիքսում իրենց մասնակցությունն ունեն ռեփեր Բոբի Շմերդան և երգիչ Ty Dolla Sign-ը։ Երգի մեկ այլ ռեմիքս տարբերակում իրենց մասնակցությունն ունեն երգիչներ Քրիս Բրաունը և Թրեյ Սոնգզը։


== Տեսահոլովակ ==
Երգի տեսահոլովակը, որի ռեժիսորն է Քոլին Թիլինը, թողարկվել է 2014 թվականի մայիսի 29-ին։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Աուդիո տարբերակը ՅուԹյուբ վիդեոհոսթինգում
Երգի տեքստը Archived 2016-03-05 at the Wayback Machine. MetroLyrics կայքում
Կիմհոանգ

Կիմհոանգ (Tranh Kim Hoàng, 幀金黃, չան կիմ հոանգ), վիետնամական կերպարվեստի ժանր, գունավորված փորագրություն, հայտնված Կիմհոանգ գյուղում[vi], Հոայդիկ շրջան, Հանոյ։ Նախորդ կիմհոանգում հայտնի էին վիետնամական Ամանորի տոնակատարության տարրերը` դոնգհոյի և հանգչոնգի փորագրությունների հետ միասին, սակայն XX դարի կեսերին տվյալ ավանդույթը անհետացավ, իսկ պահպանված մի քանի կիմհոանգները պահպանվում են թանգարաններում։


== Պատմություն ==
Կիմհոանգը առաջացել է XVIII դարում Լե դինաստիայի կառավարման օրոք համանուն գյուղում, տեղակայված Հանոյա տարածքում։ Կիմհոանգ գյուղը ազգային կտավների ստեղման վայրերից մեկն էր, այլ գյուղերի հետ միասին. հանոյական Հանգչոնգ, բակնինյան Դոնգհո և խուեսկյան Սին[vi]: Կիմհոանգները հանրաճանաչ դարձան XIX դարում, սակայն նրանց պատրաստման ավանդույթը անկում ապրեց, և XX դարի կեսերին կիմհոանգների պատրաստման արվեստը վերացավ։ Նրանց անհետացման պատճառը 1915 թվականի ջրհեղեղն է, որի ոչնչացրեց գրեթե բոլոր բնօրինակ փորագրուփյունները։


== Թեմաներ և պատրաստման գործընթաց ==

Կիմհոանգները բազմաթիվ նմանություններ ունեն դոնգհոյի հետ. առօրյա գործերը, կենդանիները և գերբնական ուժերը։ Յուրաքանչյուր կիմհոանգի վերևի ձախ մասում շեղատառ ձևով բանաստեղծություն է գրված, որը նվիրված է պատկերին։ Կիմհոանգների հայտնի սյուժեները աքլորներն ու խոզերն են։
Կիմհոանգի փորագրությունները ավելի մանրամասն են, քան դոնգհոյինը. հիմնական թուղթը նախքան նկարազարդելը ներկում էին դեղին (giấy vàng tầu, զայ վանգ տաու) կամ կարմիր (giấy hồng điều, զայ հոնգ ձյեու) ներկով։ Կիմհոանգի համար օգտագործվող բոլոր ներկերը բնական են. թանաք, սպիտակ գիպս, կինաբարիս, դեղին գարդենիա։ Ներկերը ամրացնելու նպատակով դրանք խառնում են գոմեշի կաշվից ստացված սոսնձի հետ։ Նույն կերպ հանգչոնգի փորագրությունները, կիմհոանգի ստեղծման ընթացքում տպատախտակից միայն եզրագիծերն էին ստանում, իսկ ներքի մասը ներկում էին ձեռքերով, որի շնորհիվ յուրաքանչյուր փորագրություն յուրովի է ստացվում։


== Ծանոթագրություններ ==
Պարետե

Պարետե (իտալերեն՝  Parete), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 10 597 մարդ։ Բնակչության խտություն կազմում է 2065 մարդ/կմ²։ Զբաղեցնում է 5,7 կմ² մակերես տարածք։ Փոստային ինդեքս՝ 81030, հեռախոսային կոդ՝ 081։


== Արտաքին հղումներ ==
Պաշտոնական կայք (իտալ.)
Բալղաձոր

Բալղաձոր, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ակադեմիզմ

Ակադեմիզմ (ֆր.՝ académisme), 17-19-րդ դարերում Եվրոպական նկարչության ուղղություն։


== Զարգացում ==

Ակադեմիզմը զարգացել է դասական արվեստի արտաքին ձևերի հիման վրա։ Հետևորդներն այս ոճը վերագրում են Հին Անտիկ աշխարհի և Վերածննդի դարաշրջանի արվեստի
: Ակադեմիզմը օգնեց գեղագիտական կրթության մեջ օբյեկտների տեղաբաշխմանը, մարմնավորեց իր մեջ Անտիկ արվեստի ավանդույթները, որտեղ փոխհատուցելով գեղեցկության նորմերը՝ իդեալականացված է բնորդի կերպարը։ Ակադեմիզմին են դասվում Ժան Օգյուստ Դոմինիկ Էնգրը, Ալեքսանդր Կաբանելը, Ուիլյամ Բուգերոն և Ֆյոդոր Բրունին ֆրանսիայում, Ալեքսանդր Իվանովն ու Կառլ Բրյուլովը Ռուսաստանում։
19-րդ դարի առաջին կեսին Ռուսական ակադեմիզմի համար բնորոշ են բարձր թեմատիկան՝ բարձր փոխաբերական ոճով, բազմապլանությունը շքեղությունն ու բազմաֆիգուր լինելը։ Շատ հանրաճանաչ էին աստվածաշնչյան թեմաները, սրահային դեկորացիաները և պաշտոնական դիմանկարները։ Ակադեմիստների թեմատիկ աշխատանքները տարբերվում էին բարձր տեխնիկական հմտություններով։

Կառլ Բրյուլովը, պահպանելով ակադեմիզմի կանոնները կոմպոզիցիայում և գեղանկարչության տեխնիկայում, ընդլայնեց իր ստեղծագործությունների թեմատիկ վարիացիաները ուսումնական կանոններից դուրս։ Իր զարգացման ընթացքում, XIX դարի երկրորդ կեսին, ռուսական ակադեմիական գեղանկարչությունը ներառեց իր մեջ ռոմանտիկ և ռեալիստական ավանդույթների էլեմենտներ։ Ակադեմիզմն ինչպես մեթոդ ներկա է «Առաջադեմների» ընկերության անդամների մեծամասնության ստեղծագործություններում։ Հետագայում ռուսական ակադեմիական գեղանկարչության համար հատկանշական դարձան պատմականությունը, ավանդույթայնությունը և իրատեսությունը։


== Նշանակություն ==
Ակադեմիզմ եզրույթը ներկայումս ստացել է լրացուցիչ նշանակություն և սկսել է օգտագործվել պատկերելու այն նկարիչների աշխատանքը, ովքեր ունեն պաշտոնական կրթություն կերպարվեստի ոլորտում և դասական հմտություններ ստեղծելու բարձր տեխնիկական մակարդակով աշխատանքներ։ «Ակադեմիզմ» եզրույթն այժմ ավելի հաճախ վերաբերվում է կոմպոզիցիայի կառուցման նկարագրին և կատարման հմտությանը՝ քան գեղարվեստական ստեղծագործության թեմային։
Վերջին տարիներին Արևմտյան Եվրոպայում և Միացյալ Նահանգներում աճել է հետաքրքրությունը XIX դարի ակադեմիական գեղանկարչության ու նրա XX դարում զարգացման հանդեպ։ Ակադեմիզմի ժամանակակից ձևափոխություններն առկա են ռուս այնպիսի գեղանկարիչների ստեղծագործություններում, ինչպիսիք են Իլյա Գլազունովը, Ալեքսանդր Շիլովը, Նիկոլայ Անոխինը, Սերգեյ Սմիրնովը, Իլյա Կավերզնեվը և Նիկոլայ Տրետյակովը։


== Ակադեմիական նկարիչներ ==

Ժան Էնգր
Պոլ Դելարոշ
Ալեքսանդր Կաբանել
Ուիլյամ Բուգրո
Էժեն Դե Բլաաս
Պոլ Ժամեն
Ժան Ժերոմ
Բաստիեն Լեպաժ
Հանս Մակարտ
Մարկ Գլեյր
Ֆյոդոր Բրունի
Կառլ Բրյուլով
Ալեքսանդր Իվանով
Տիմոֆեյ Նեֆֆ
Կոնստանտին Մակովսկի
Հենրիխ Սեմիրադսկի
Էմիլի Դեժյո
Սալվադոր Դալի


== Պատկերասրահ ==

		
		
		
		
		
		
		
		


== Արտաքին հղումներ ==
Ակադեմիզմ
Պավել Տրետյակովի ակադեմիական նկարչության հավաքածուն Archived 2008-06-07 at the Wayback Machine.
Rehs Galleries
Academic art Ակադեմիական արվեստի շարժում
Dahesh Museum, NY Ակադեմիական արվեստի բոլոր թանգարանները
Ջեյմս Պաներո, «Նոր հին դպրոցը»
Art Renewal Center Ակադեմիական նկարչության ամենամեծ օնլայն-թանգարան
Ուղղաթևեր

Ուղղաթևեր (լատ.՝ Orthoptera  կամ լատ.՝ Saltatoria ), միջատների կարգ։ Հայտնի է շուրջ 20 հազար, Հայաստանում՝ 160 տեսակ՝ տարածված ամենուրեք։ Ուղղաթևները բաժանվում են 2 ենթակարգի՝ երկարաբեղ (ծղրիդներ, ճռիկներ) կարճաբեղ (մորեխներ, եռամատներ)։ Փոքր, միջին և խոշոր չափերի միջատներ են։


== Կառւցվածքը ==
Մարմինը (երկար.՝ 70 մմ) կողքերից սեղմված է։ Բերանը կրծող տիպի է։ Մեծամասնությունն ունի 2 զույգ թևեր (կան թերզարգացած թևերով կամ անթև տեսակներ)։ Վերնաթևերը խիտինացված են կամ եղջերային։ Առջևի և միջին զույգ ոտքերը հարմարված են սողալուն և վազելուն, հետինը՝ ցատկելուն։ Շատ տեսակների էգերն ունեն ձվադիրներ։ Ձմեռում են ձվի, թրթուրի կամ հասուն փուլում։ Ուղղաթևերի մեծամասնությունը (մորեխներ, ծղրիդների մի մասը) բուսակեր է, կան գիշատիչներ և ամենակերներ։ Ձվադրում են միայնակ կամ խմբերով՝ հողում, հազվադեպ՝ բույսերի ընձյուղներում և տերևներում։ Հիմնականում տալիս են 1 սերունդ։ Զարգանում են ոչ լրիվ կերպարանափոխությամբ։ Զարգացումն ավարտվում է 1-2 ամսվա ընթացքում՝ 4-8 անգամ մաշկափոխվելուց հետո։ Ապրում են բույսերի վրա և հողում։ Ուղղաթևները կարող են ձայներ արձակել և ընկալել հատուկ ձայնարձակ և լսող ապարատների միջոցով։ Ուղղաթևների մեծ մասը (չվող մորեխներ, շալա, անթև ծղրիդ, լայնացած բրադիպորուս, տափաստանային սագա և այլն) գյուղատնտեսական բույսերի վնասատուներ են։
Նիկա (անձնանուն)

Նիկա (հուն․՝ Νίκη «հաղթանակ»), հունական ծագմամբ իգական անձնանուն։ Սա հին հունական հաղթանակի աստվածուհու անունն է։
Այս անձնանունը նաև Նիկա անվան մի քանի իգական անունների կրճատ ձևն է  (Վերոնիկա, Եվնիկա, Մոնիկա, Շուշանիկա) և տղամարդկանց՝ (Դոմինիկ, Նիկոլայ, Նիկիտա, Նիկոդիմ, Նիկիֆոր)։
Ուղղափառների տոնացույցում (ըստ Գրիգորյան տոմարի) նշվող օրերն են՝ մարտի 23 և ապրիլի 29։


== Հայտնի անձինք ==
Նիկա  (ծնվ. 1964), հանրաճանաչ փոփ երգչուհի Իրինա Նիկոլաևնա Մալգինայի բեմական անունը։
Նիկա Գլեն (1928-2005), ռուս թարգմանչուհի։
Նիկա Ռակիտինա (ծնվ. 1963), Բելառուսական գեղարվեստական գրող։
Նիկա Ստիրաժ (ծնվ. 1962), ռուս հաղորդավար։
Նիկա Տուրբինա (1974-2002), ռուս  բանաստեղծուհի։
Նիկա Գորդեյ (ծնվ. 1982), երգչուհի, «Стрелки» խմբի նախկին մենակատար։
Նիկա Սամոյլովա (ծնվ. 2007), գեղասահքի աշխարհի չեմպիոն։


== Ծանոթագրություններ ==
Գալատոնե

Գալատոնե  (իտալերեն՝ Galatone), կոմունա Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 15 936 մարդ, բնակչության խտությունը կազմում է 342 մարդ/կմ²։ Զբաղեցնում է 46 կմ² մակերես։ Փոստային ինդեքս՝ 71044, հեռախոսային կոդ՝ +39 00833։


== Ժողովրդագրություն ==
Բնակչության աճ։


== Կապի տվյալներ ==
Հեռախոս։ 0833 864911
Էլեկտրոնային փոստ։ info@comune.galatone.le.it
Պաշտոնական կայք՝ http://www.comune.galatone.le.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լեռնագոգ

Լեռնագոգ, գյուղ Հայաստանի Արմավիրի մարզում՝ ծովի մակերևույթից 1035 մ բարձրության վրա։ Մարզկենտրոն Արմավիրից հեռու է 25 կմ հյուսիս-արևմուտք։ Կառուցվել է խոզաբուծական պետական տնտեսության բանվոր-ծառայողների համար։
Նախկինում կրել է «Խոզաբուծական սովխոզին կից» անվանումը։ 1978 թվականի հունվարի 25-ին գյուղը վերանվանվել է Լեռնագոգ անունով։ 2020 թվականի դրությամբ բնակչության թվաքանակը կազմել է 2436 մարդ


== Բնակչություն ==
Լեռնագոգի ազգաբնակչության փոփոխությունը.


== Տնտեսություն ==
Բնակչությունը զբաղվում է այգեգործությամբ, պտղաբուծությամբ և խոզաբուծությամբ։


== Կրթություն ==
Գյուղն ունի դպրոց։


== Արտաքին հղումներ ==
Լեռնագոգ, «Համայնքապատկեր» հեռուստահաղորդում


== Ծանոթագրություններ ==
Լա Պաս (Ուրուգվայ)

Անվան այլ կիրառումների համար տե՛ս՝ Լա Պաս (այլ կիրառումներ)Լա Պաս (իսպ.՝ La Paz) բնակավայր Ուրուգվայի հարավարևելյան մասում, Կանելոնես դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 20 524 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==
(8910) 1995 WV42

(8910) 1995 WV42, աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,119586 ա. մ., առավելագույնը մոտենում է 2,3691 ա. մ. հեռավորության վրա և հեռանում 3,8701 ա. մ.։ Արեգակի շուրջ մեկ ամբողջական պտույտ է կատարում 2012,54 երկրային օրվա ընթացքում, իր ուղեծրով շարժվելով միջինում 0,178879 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8910) 1995 WV42 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)